L'Orsa pì granda o Orsa major ła ze na costełasion tìpega de i siełi boreałi; łe só sete stełe pì łuminoze łe ze inmucià inte’l famozo asterizmo de’l Gran Caro. Łe stełe łe ze vezìbili par tuto l'ano inte l'emisfero Nord. ‘Sto sistema de astri el ze conpanjo a un orso corso drio da tri caciatori e el ze co bona probabiłità el pì antigo mito de’l cuałe l'umanità ła discore ncora deso. Łe stełe de’l Gran Caro łe ze ciamà ndando da Est a Ovest: Dubhe, Merak, Phecda, Megrez, Alioth, Mizar e Alkaid , e A ghe ze stà asenjà łe łétare greghe da α a η inte’ł steso órdene. Mizar ła ga na steła conpanja che ła ze ciamada Alcor. ‘Sta steła la ze pena vezìbiłe a ocio nudo e ła se dopara come test par ła vista. Ła Steła Polare ła połe èsare catada dezenjando da cheł’altra banda de’l Gran Caro na łinea tra Dubhe e Merak e zlongàndoła de sincue volte.